**פריורטק בע"מ ("החברה")**

**הודעה בדבר כינוס אסיפה כללית שנתית של בעלי מניות החברה**

בהתאם לתקנות החברות (הודעה ומודעה על אסיפה כללית ואסיפת סוג בחברה ציבורית והוספת נושא לסדר היום), תש"ס-2000, מודיעה בזאת החברה על זימון אסיפה כללית שנתית של בעלי המניות של החברה ("**האסיפה**") אשר תתכנס **ביום ב', 20 בנובמבר 2023, בשעה 14:00** במשרדו של סמנכ"ל הכספים של החברה, מר דרור עוזרי, בכתובת: רח' ראול ולנברג 6, תל אביב, משרדי דרור עוזרי, קומה 4 ("**כתובת האסיפה**"), ושעל סדר יומה: (1) **דיון בדוחות הכספיים ודוח הדירקטוריון של החברה**;(2) **מינוי מחדש של רואה החשבון המבקר של החברה, משרד רואי חשבון סומך-חייקין, KPMG**; (3) **מינוי דירקטור בלתי תלוי**.

לפירוט אודות הנושאים המובאים בפני האסיפה ראו דוח מיידי בדבר כינוס אסיפה כללית השנתית, שפורסם על ידי החברה ביום 15 באוקטובר 2023 (מספר אסמכתא: 2023-01-094630) בהתאם לתקנות ניירות ערך (דוחות תקופתיים ומידיים), תש"ל-1970 ("**הודעה בדבר כינוס**"), אשר עותק ממנו ניתן למצוא באתר רשות ניירות ערך<http://www.magna.isa.gov.il/>ובאתר הבורסה לניירות ערך בתל אביב בע"מhttp://maya.tase.co.il ("**אתרי ההפצה**").

**המועד הקובע**: לקביעת זכאות בעל מניה בחברה להצביע באסיפה הינו **יום א', 22 באוקטובר 2023** ("**המועד הקובע**").

**מועד האסיפה הנדחית**:הינו **יום ב', 27 בנובמבר 2023, בשעה 14:00,** בכתובת האסיפה.

**אופן ההצבעה**:בעל מניות רשאי להצביע ביחס להחלטות שעל סדר היום, בעצמו או באמצעות שלוח על פי כתב מינוי או באמצעות מערכת ההצבעה האלקטרונית הפועלת לפי סימן ב' לפרק ז'2 לחוק ניירות ערך, תשכ"ח-1968 (בצירוף אישור בעלות).

**המועד האחרון להמצאת הודעות עמדה לחברה**: עד 10 ימים לפני מועד האסיפה הכללית, קרי 10 בנובמבר, 2023.

**המועד האחרון להמצאת תגובת הדירקטוריון להודעות העמדה**: עד 5 ימים לפני מועד האסיפה הכללית, קרי 15 בנובמבר 2023.

**המועד האחרון להמצאת כתבי הצבעה לחברה**: עד 4 שעות לפני תחילת האסיפה הכללית.

**המועד האחרון להצבעה באמצעות מערכת ההצבעה האלקטרונית (בצירוף אישור בעלות):** עד 6 שעות לפני תחילת האסיפה הכללית.